Carmen Amoraga

Carmen Amoraga Toledo (Picanya, Valentzia, 1969ko irailaren 7a) kazetari, politikari eta idazlea da.

 Bizitza 
1969an jaio zen Valentziako probintziako Picanya udalerrian, Horta Oest eskualdean. Informazio-zientzietan lizentziatu zen CEU Cardenal Herrera unibertsitatean,

 Lan ibibidea 

 Kazetari 
Zutabegile lan egin du Levante-El Mercantil Valenciano egunkarian. Canal 9, Radio 9 eta Punto Radioko tertulietan ere parte hartu du. 2015. urteko ekainera arte, komunikabideekiko harremanetarako aholkulari lanak egin zituen Valentziako Unibertsitatean. Kazetari jardun du hainbat komunikabidetarako eta artikuluak argitaratzen jarraitzen du, Cartelera Turia aldizkarian esaterako.

 Literatura-lana 
Carmen Amoragaren lehen eleberriak Para que nada se pierda Sevillako Ateneo Joven Eleberri Saria jaso zuen. Lan horren ostean, Valentziar kritikariek saritutako La larga noche kaleratu zuen, eta Todas las caricias. 2007. urteko Nadal Sarian finalista izan zen Algo tan parecido al amor lanarekin, eta 2010ean, ostera, Planeta Sarian finalista izan zen El tiempo mientras tanto lanarekin. 2014an Nadal Saria irabazi zuen La vida era eso eleberriarekin.

2025ean Lágrimas de Barro lana argitaratu zuen Maxi Roldánekin batera, Espasa argitaletxea, ISBN  9788467079562. 2024ko urriaren 29ko Tanta hotzaren, DANAren, kronika da. Lan horretan Hondamendiaren lekukoek eta biktimek, egun hori nola igaro zen eta tragedia nola hasi zen kontatzen dute, zehatz-mehatz. Istorio pertsonal eta anonimoak Valentziako instituzioen inoperantziaren kronikarekin tartekatzen dira, boluntario eta heroi anonimoei kantua egitearekin batera, izen-abizenekin, bakoitza bere historia eta tragedia pertsonalarekin.

 Argitalpenak 

 1997: Para que nada se pierda
 2000: Todas las caricias
 2003: La larga noche
 2006: Palabras más, palabras menos
 2007: Algo tan parecido al amor
 2007: Como un ancla (Ipuina) en: Las vidas de Eva.
 2008: Lo que son las cosas (Ipuina) en: Historias que dejan huella.
 2008: (Como si mi vida fuera) La letra de un tango (Cuento) en: Don Juan.
 2009: Todo lo que no te contarán sobre la maternidad (saiakera).
 2010: El tiempo mientras tanto
 2012: El rayo dormido
 2013: La vida era eso
 2016: Enamorar(se)
 2017: Basta con vivir
 2023: "El corazón imprudente"
 2024: "La memoria infiel" (iraila)
 2025: "Lágrimas de barro", Maxi Roldanekin batera.

 Ibilbide politikoa 
PSPV (Partido Socialista del País Valenciano) alderdiko kidea. Bertan, Kultura Idazkaritzaren ardura izan zuen Valentziako probintziako PSPVren zuzendaritzan. Valentziako diputatua izan zen les Corts Valencianesen IX. Legegintzaldian, Picanyako udalean zortzi urtez kultura zinegotzi izan ostean. 2015. utetik 2023. urtera Valentziako Generalitateko Kultura eta Ondare zuzendari nagusia izan zen.

 Sariak eta aintzatespenak 

 1997an, Sevillako Ateneo Joven Eleberri Saria irabazi zuen, Para que nada se pierda eleberriarekin.
 2003ko Valentziako Literatur Kritikaren Saria irabazi zuen La larga noche eleberriarekin.
 2007ko Nadal Sariaren finalista izan zen, Algo tan parecido al amor eleberriarekin.
 2010eko Planeta Sariaren LIX. edizioko finalista, El tiempo mientras tanto eleberriarekin.
 2011n,  Altobuey-ko Campillon Erromako Jaietako pregoilaria, Lomako Ama Birjinaren omenez
 2014ko LXX Nadal Saria irabazi zuen La vida era eso eleberriarekin.

 Erreferentziak 

 Kanpo estekak 

Kategoria:Valentzia Erkidegoko idazleak
Kategoria:CEU Herrera kardinala Unibertsitateko ikasleak
Kategoria:Kazetariak
Kategoria:Emakume kazetariak
Kategoria:Idazleak
Kategoria:Emakume idazleak
Kategoria:Politikariak
Kategoria:Emakume politikariak
Kategoria:Valentziako politikariak
Kategoria:Diputatuak